ระเบียบกรุงเทพมหานครระเบียบกรุงเทพมหานครว่าด้วยการบริหารงานบุคคลของการพาณิชย์ของกรุงเทพมหานครพ.ศ.๒๕๔๗ โดยที่เป็นการสมควรปรับปรุงระเบียบกรุงเทพมหานครว่าด้วยการบริหารงานบุคคลของการพาณิชย์ของกรุงเทพมหานครให้เหมาะสมยิ่งขึ้นอาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับ ข้อ ๕และ ข้อ ๑๖ แห่งข้อบัญญัติกรุงเทพมหานคร เรื่อง สถานธนานุบาลกรุงเทพมหานคร พ.ศ.๒๕๓๔ ข้อ ๕ และ ข้อ ๑๖ แห่งข้อบัญญัติกรุงเทพมหานคร เรื่อง สำนักงานตลาด พ.ศ. ๒๕๓๔และ ข้อ ๑๖ และ ข้อ ๑๗ แห่งข้อบัญญัติกรุงเทพมหานคร เรื่องสำนักงานพัฒนาที่อยู่อาศัย พ.ศ. ๒๕๔๕ผู้ว่าราชการกรุงเทพมหานครจึงกำหนดระเบียบว่าด้วยการบริหารงานบุคคลของการพาณิชย์ของกรุงเทพมหานครขึ้นไว้ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยการบริหารงานบุคคลของการพาณิชย์ของกรุงเทพมหานคร พ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิก(๑)ระเบียบกรุงเทพมหานคร ว่าด้วยการบริหารงานบุคคลของสถานธนานุบาลกรุงเทพมหานคร พ.ศ.๒๕๓๙(๒)ระเบียบกรุงเทพมหานคร ว่าด้วยการบริหารงานบุคคลของสำนักงานตลาด พ.ศ. ๒๕๔๒บรรดาระเบียบข้อบังคับหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้การพาณิชย์ของกรุงเทพมหานครหมายความว่า สถานธนานุบาลกรุงเทพมหานคร สำนักงานตลาดและสำนักงานพัฒนาที่อยู่อาศัยสถานธนานุบาลกรุงเทพมหานครหมายความว่าสำนักงานสถานธนานุบาลกรุงเทพมหานครและสถานธนานุบาลที่กรุงเทพมหานครจัดตั้งขึ้นสำนักงานสถานธนานุบาลกรุงเทพมหานครหมายความว่า สำนักงานบริหารกิจการสถานธนานุบาลกรุงเทพมหานคร เรียกโดยย่อว่า สธก.สถานธนานุบาลหมายความว่าโรงรับจำนำตามความหมายแห่งกฎหมายว่าด้วยโรงรับจำนำซึ่งกรุงเทพมหานครจัดตั้งขึ้นสำนักงานตลาดหมายความว่า สำนักงานตลาด กรุงเทพมหานครผู้อำนวยการหมายความว่า ผู้อำนวยการสำนักงานสถานธนานุบาลกรุงเทพมหานครผู้อำนวยการสำนักงานตลาด และผู้อำนวยการสำนักงานพัฒนาที่อยู่อาศัยพนักงานชั่วคราวหมายความว่าพนักงานรายเดือนที่จ้างไว้ปฏิบัติงานที่มีลักษณะเป็นการชั่วคราวโดยมีกำหนดเวลาการจ้างแต่ทั้งนี้ระยะเวลาการจ้างต้องไม่เกินปีงบประมาณพนักงานหมายความว่า พนักงานสถานธนานุบาลกรุงเทพมหานคร พนักงานสำนักงานตลาดและพนักงานสำนักงานพัฒนาที่อยู่อาศัยคณะกรรมการหมายความว่า คณะกรรมการบริหารกิจการสถานธนานุบาลกรุงเทพมหานครคณะกรรมการบริหารกิจการสำนักงานตลาดกรุงเทพมหานครและคณะกรรมการบริหารสำนักงานพัฒนาที่อยู่อาศัยประธานกรรมการหมายความว่า ประธานคณะกรรมการบริหารกิจการสถานธนานุบาลกรุงเทพมหานครประธานคณะกรรมการบริหารกิจการสำนักงานตลาดและประธานคณะกรรมการบริหารสำนักงานพัฒนาที่อยู่อาศัยเวลาทำงานปกติหมายความว่า เวลาทำงานที่คณะกรรมการกำหนดให้เป็นเวลาทำงานปกติวันทำงานปกติหมายความว่า วันทำงานที่คณะกรรมการกำหนดให้เป็นวันทำงานปกติวันหยุดประจำสัปดาห์หมายความว่า วันหยุดที่คณะกรรมการกำหนดให้เป็นวันหยุดประจำสัปดาห์วันหยุดพิเศษหมายความว่า วันหยุดที่คณะกรรมการกำหนดให้เป็นวันหยุดพิเศษบำเหน็จหมายความว่า เงินตอบแทนความชอบที่ได้ทำงานมาซึ่งจ่ายเพียงครั้งเดียวค่าจ้างเดือนสุดท้ายหมายความว่า ค่าจ้างที่พนักงานได้รับในเดือนสุดท้ายก่อนออกจากงาน ทั้งนี้ไม่รวมถึงค่าจ้างที่ได้รับจากการทำงานนอกเวลา และเงินเพิ่มอื่นค่าอาหารในวันทำงานปกติหมายความว่า เงินที่จ่ายให้แก่พนักงานที่ปฏิบัติงานในสถานธนานุบาลทุกแห่งซึ่งปฏิบัติงานเพิ่มขึ้นในเวลากลางวันในวันทำงานปกติค่าจ้างหมายความว่า ค่าจ้างที่กำหนดอัตราจ่ายเป็นรายเดือนข้อ ๕ให้ปลัดกรุงเทพมหานครรักษาการตามระเบียบนี้หมวด๑บททั่วไป ข้อ ๖บุคคลที่จะได้รับการจ้างเป็นพนักงานและพนักงานชั่วคราวต้องมีคุณสมบัติทั่วไปดังนี้(๑) มีสัญชาติไทย(๒)มีอายุไม่ต่ำกว่าสิบแปดปีบริบูรณ์(๓)เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญด้วยความบริสุทธิ์ใจ(๔)ไม่เป็นผู้มีกายทุพพลภาพจนไม่สามารถปฏิบัติหน้าที่ได้ไร้ความสามารถหรือจิตฟั่นเฟือนไม่สมประกอบ หรือเป็นโรคดังต่อไปนี้ก.โรคเรื้อนในระยะติดต่อหรือในระยะที่ปรากฏอาการที่น่ารังเกียจแก่สังคมข.วัณโรคในระยะอันตรายค.โรคเท้าช้างในระยะที่ปรากฏอาการเป็นที่รังเกียจแก่สังคมง.โรคติดยาเสพติดให้โทษจ. โรคพิษสุราเรื้อรัง(๕)ไม่เป็นผู้ที่อยู่ในระหว่างถูกสั่งให้พักราชการ พักงานให้ออกจากราชการไว้ก่อนหรือออกจากงานไว้ก่อน จากหน่วยราชการ หน่วยงานของรัฐรัฐวิสาหกิจ ราชการส่วนท้องถิ่น หรือการพาณิชย์ของราชการส่วนท้องถิ่น(๖)ไม่เป็นผู้เคยถูกลงโทษให้ออก ปลดออก หรือไล่ออกจากราชการหรือถูกเลิกจ้างจากหน่วยราชการ หน่วยงานของรัฐ รัฐวิสาหกิจ ราชการส่วนท้องถิ่นหรือการพาณิชย์ของราชการส่วนท้องถิ่นเพราะกระทำผิดวินัย(๗)ไม่เป็นผู้เคยรับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ(๘)ไม่เป็นผู้บกพร่องในศีลธรรมอันดี(๙)ไม่เป็นผู้มีหนี้สินล้นพ้นตัว(๑๐)ไม่เคยเป็นบุคคลล้มละลาย(๑๑)ไม่เป็นข้าราชการซึ่งมีตำแหน่งหรือเงินเดือนประจำ พนักงานราชการ ข้าราชการการเมืองลูกจ้างหรือพนักงานของหน่วยราชการ หน่วยงานของรัฐ รัฐวิสาหกิจราชการส่วนท้องถิ่นหรือการพาณิชย์ของราชการส่วนท้องถิ่นหรือดำรงตำแหน่งในทางการเมืองรวมทั้งสมาชิกสภาท้องถิ่น และผู้บริหารท้องถิ่น(๑๒) ไม่เป็นกรรมการหรือเจ้าหน้าที่ในพรรคการเมือง(๑๓)ไม่เป็นผู้เคยกระทำการทุจริตในการสอบเข้ารับราชการ หรือเข้าทำงานของหน่วยราชการหน่วยงานของรัฐ รัฐวิสาหกิจ ราชการส่วนท้องถิ่นหรือการพาณิชย์ของราชการส่วนท้องถิ่น(๑๔)ไม่เป็นคู่สัญญาหรือมีส่วนได้เสียไม่ว่าทางตรงหรือทางอ้อมในสัญญาที่ทำกับกรุงเทพมหานครหรือการพาณิชย์ของกรุงเทพมหานครหรือบริษัทซึ่งกรุงเทพมหานครถือหุ้นเป็นคู่สัญญาหรือในกิจการที่กระทำให้แก่กรุงเทพมหานครหรือที่กรุงเทพมหานครจะกระทำ(๑๕)ไม่ดำรงตำแหน่งใดในห้างหุ้นส่วน บริษัท หรือองค์การใดๆที่ดำเนินธุรกิจในลักษณะเดียวกัน หรือแข่งขันกับการพาณิชย์ของกรุงเทพมหานครหรือทำงานหรือให้บริการอื่นแก่บุคคลภายนอกซึ่งประกอบการอันมีลักษณะคล้ายธุรกิจของการพาณิชย์ของกรุงเทพมหานครผู้ที่จะเข้าทำงานเป็นพนักงานหรือพนักงานชั่วคราวซึ่งขาดคุณสมบัติตาม(๗) (๘) (๑๐) หรือ (๑๓) อาจพิจารณายกเว้นให้เข้าทำงานได้ส่วนผู้ที่ขาดคุณสมบัติตาม (๖) ถ้าผู้นั้นได้ออกจากราชการหรือออกจากงานเนื่องจากถูกให้ออก ปลดออก หรือถูกเลิกจ้างไปเกินสองปีแล้ว หรือได้ออกจากราชการหรือออกจากงานเนื่องจากถูกไล่ออกไปเกินสามปีแล้ว และมิใช่เป็นกรณีออกจากราชการหรือออกจากงานเพราะกระทำผิดในกรณีทุจริตต่อหน้าที่คณะกรรมการอาจพิจารณายกเว้นให้เข้าทำงานได้การขอยกเว้นและการพิจารณายกเว้นในกรณีที่ขาดคุณสมบัติทั่วไปให้เป็นไปตามหลักเกณฑ์ที่คณะกรรมการกำหนดผู้ที่เป็นพนักงานหรือพนักงานชั่วคราวต้องมีคุณสมบัติทั่วไปตามวรรคหนึ่งตลอดเวลาที่ทำงานเว้นแต่คุณสมบัติตาม (๕)หรือได้รับการยกเว้นในกรณีที่ขาดคุณสมบัติทั่วไปตามวรรคสองข้อ ๗อัตราค่าจ้างพนักงานและพนักงานชั่วคราวให้เป็นไปตามบัญชีอัตราค่าจ้างที่คณะกรรมการกำหนดโดยความเห็นชอบของผู้ว่าราชการกรุงเทพมหานครข้อ ๘ การกำหนดเวลาทำงานปกติ วันทำงานปกติวันหยุดประจำสัปดาห์ วันหยุดพิเศษ ให้เป็นไปตามที่คณะกรรมการกำหนดข้อ ๙พนักงานและพนักงานชั่วคราวซึ่งปฏิบัติงานในสถานธนานุบาลทุกแห่งที่มาทำงานในวันทำงานปกติเต็มวันให้มีสิทธิได้รับค่าอาหารในวันทำงานปกติตามที่คณะกรรมการกำหนดข้อ ๑๐ ให้การพาณิชย์ของกรุงเทพมหานครจัดทำทะเบียนประวัติของพนักงานและพนักงานชั่วคราวให้เป็นปัจจุบันเก็บไว้ที่การพาณิชย์ของกรุงเทพมหานคร๑ ชุด และจัดส่งสำนักการคลัง ๑ ชุด และในกรณีที่มีการเปลี่ยนแปลงให้จัดส่งคำสั่งและเอกสารที่เกี่ยวข้องให้สำนักการคลังภายใน ๗ วันกรณีที่มีการเสนอเรื่องต่อคณะกรรมการเพื่อแต่งตั้งพนักงานผู้ใดให้ดำรงตำแหน่งที่สูงขึ้นให้การพาณิชย์ของกรุงเทพมหานครส่งเรื่องให้สำนักการคลังตรวจสอบคุณสมบัติล่วงหน้าก่อนหน่วยงานเสนอเรื่องต่อคณะกรรมการไม่น้อยกว่า๑๕ วันหมวด๒การกำหนดตำแหน่งและการให้ได้รับค่าจ้าง ข้อ ๑๑ การตั้ง ยุบหรือเปลี่ยนแปลงหน่วยงานภายในการพาณิชย์ของกรุงเทพมหานครให้เป็นอำนาจของคณะกรรมการโดยความเห็นชอบของผู้ว่าราชการกรุงเทพมหานคร ทั้งนี้ โดยทำเป็นประกาศกรุงเทพมหานครข้อ ๑๒ การกำหนดตำแหน่งพนักงานและพนักงานชั่วคราวของการพาณิชย์ของกรุงเทพมหานครให้เป็นไปตามตารางกำหนดตำแหน่งในการพาณิชย์ของกรุงเทพมหานครที่แนบท้ายระเบียบนี้ข้อ ๑๓ให้ตำแหน่งผู้อำนวยการไม่มีฐานะเป็นพนักงานตามระเบียบนี้ข้อ ๑๔ ตำแหน่งพนักงานจะมีตำแหน่งใด จำนวนเท่าใดให้คณะกรรมการเป็นผู้กำหนดโดยความเห็นชอบของผู้ว่าราชการกรุงเทพมหานครข้อ ๑๕ให้คณะกรรมการจัดทำมาตรฐานกำหนดตำแหน่งไว้เป็นบรรทัดฐานในการกำหนดตำแหน่งพนักงานทุกตำแหน่งโดยในมาตรฐานกำหนดตำแหน่งให้แสดงชื่อของตำแหน่ง หน้าที่ และความรับผิดชอบของตำแหน่งลักษณะงานที่ปฏิบัติ คุณสมบัติเฉพาะสำหรับตำแหน่งที่ผู้ดำรงตำแหน่งจะต้องมีและความรู้ความสามารถที่ต้องการข้อ ๑๖ให้พนักงานและพนักงานชั่วคราวได้รับค่าจ้างตามตำแหน่งหมวด๓การจ้างและแต่งตั้ง ข้อ ๑๗ การจ้างบุคคลเข้าเป็นพนักงานและพนักงานชั่วคราวเพื่อแต่งตั้งให้ดำรงตำแหน่งใดให้จ้างและแต่งตั้งจากผู้สอบแข่งขันได้ในตำแหน่งนั้นโดยจ้างและแต่งตั้งตามลำดับที่ในบัญชีผู้สอบแข่งขันได้ข้อ ๑๘ ผู้สมัครสอบแข่งขันในตำแหน่งใดต้องมีคุณสมบัติทั่วไป และต้องมีคุณสมบัติเฉพาะสำหรับตำแหน่งนั้นตามที่กำหนดไว้ในมาตรฐานกำหนดตำแหน่งข้อ ๑๙ หลักสูตร วิธีการสอบแข่งขันวิธีดำเนินการเกี่ยวกับการสอบแข่งขัน เกณฑ์การตัดสิน การขึ้นบัญชีผู้สอบแข่งขันได้การนำรายชื่อผู้สอบแข่งขันได้ในตำแหน่งหนึ่งไปขึ้นบัญชีเป็นผู้สอบแข่งขันได้ในตำแหน่งอื่นและการยกเลิกบัญชีผู้สอบแข่งขันได้ ให้ใช้หลักเกณฑ์และวิธีการที่คณะกรรมการกำหนดข้อ ๒๐ ในกรณีมีเหตุพิเศษที่การพาณิชย์ของกรุงเทพมหานครเห็นว่าการจ้างบุคคลเป็นพนักงานเพื่อแต่งตั้งให้ดำรงตำแหน่งใดไม่จำเป็นต้องดำเนินการสอบแข่งขันการพาณิชย์ของกรุงเทพมหานครอาจขอความเห็นชอบจากคณะกรรมการเพื่อคัดเลือกจ้างบุคคลเป็นพนักงานและแต่งตั้งให้ดำรงตำแหน่งได้ โดยให้ใช้หลักเกณฑ์และวิธีการที่คณะกรรมการกำหนดข้อ ๒๑พนักงานและพนักงานชั่วคราวตำแหน่งใดที่จะต้องจัดให้มีการค้ำประกันไว้แก่การพาณิชย์ของกรุงเทพมหานครให้เป็นไปตามที่ผู้ว่าราชการกรุงเทพมหานครกำหนดข้อ ๒๒การจ้างและแต่งตั้งพนักงานให้เป็นอำนาจของคณะกรรมการในกรณีที่เห็นสมควรคณะกรรมการอาจกำหนดให้ผู้ดำรงตำแหน่งใดมีอำนาจในการจ้างและแต่งตั้งพนักงานในระดับใดก็ได้ข้อ ๒๓ การจ้างพนักงานชั่วคราวให้เป็นอำนาจของผู้อำนวยการ เมื่อได้รับอนุมัติตำแหน่งจากคณะกรรมการแล้วและต้องมีกำหนดระยะการจ้างไม่ข้ามปีงบประมาณเมื่อครบกำหนดระยะเวลาการจ้างพนักงานชั่วคราวตามความในวรรคหนึ่งแล้วให้ถือว่าการจ้างสิ้นสุดลงตามกำหนดเวลาของการจ้างพนักงานชั่วคราวโดยไม่ต้องมีคำสั่งเลิกจ้าง และให้ถือว่าพนักงานชั่วคราวได้พ้นจากหน้าที่ตั้งแต่วันถัดจากวันสุดท้ายของการสั่งจ้างเป็นต้นไปข้อ ๒๔การจ้างและแต่งตั้งพนักงานให้ดำรงตำแหน่งใดเมื่อได้รับอนุมัติแล้วให้แต่งตั้งเป็นพนักงานทดลองงานก่อนเมื่อได้ทดลองปฏิบัติงานเป็นเวลาหกเดือนแล้ว หากเห็นว่าเป็นผู้มีความประพฤติดีมีความรู้ความสามารถสมควรที่จะแต่งตั้งให้ดำรงตำแหน่งได้ให้แต่งตั้งเป็นพนักงานต่อไปแต่หากปรากฏว่าเป็นผู้ไม่มีความรู้ความสามารถหรือมีพฤติการณ์ส่อไปในทางเสื่อมเสียหรืออาจทำให้เกิดความเสียหายแก่การพาณิชย์ของกรุงเทพมหานครให้ผู้มีอำนาจสั่งจ้างและแต่งตั้งตามข้อ ๒๒ สั่งให้พ้นจากตำแหน่งได้ให้ผู้อำนวยการแต่งตั้งคณะกรรมการประเมินผลการทดลองการปฏิบัติงานโดยหลักเกณฑ์และวิธีการในการประเมินให้เป็นไปตามที่คณะกรรมการกำหนดข้อ ๒๕ผู้ได้รับแต่งตั้งให้ดำรงตำแหน่งใดต้องมีคุณสมบัติเฉพาะสำหรับตำแหน่งนั้นในกรณีที่คณะกรรมการกำหนดให้วุฒิปริญญาหรือประกาศนียบัตรวิชาชีพใดเป็นคุณสมบัติเฉพาะสำหรับตำแหน่งให้หมายถึงปริญญาหรือประกาศนียบัตรวิชาชีพที่ ก.พ. หรือ ก.ก. รับรองข้อ ๒๖การเลื่อนพนักงานเพื่อแต่งตั้งให้ดำรงตำแหน่งใดให้เลื่อนและแต่งตั้งจากผู้สอบคัดเลือกได้หรือผู้ได้รับการคัดเลือก กรณีใดจะเลื่อนและแต่งตั้งจากผู้สอบคัดเลือกได้หรือผู้ได้รับการคัดเลือกให้เป็นไปตามที่คณะกรรมการกำหนดพนักงานที่จะได้รับการเลื่อนตำแหน่งจะต้องมีอัตราค่าจ้างไม่ต่ำกว่าสองขั้นของอัตราค่าจ้างขั้นต่ำของตำแหน่งที่จะได้รับการเลื่อนนั้นหลักสูตรและวิธีการดำเนินการเกี่ยวกับการสอบคัดเลือกและการคัดเลือกคุณสมบัติของผู้มีสิทธิสมัครสอบคัดเลือกหรือผู้มีสิทธิได้รับการคัดเลือก ตลอดจนเกณฑ์การตัดสิน การขึ้นบัญชีและการยกเลิกบัญชีผู้สอบคัดเลือกได้และผู้ได้รับการคัดเลือกให้ใช้หลักเกณฑ์และวิธีการที่คณะกรรมการกำหนดข้อ ๒๗ พนักงานที่ถูกสั่งให้ออกจากงานเพื่อไปรับราชการตามกฎหมายว่าด้วยการรับราชการทหารเมื่อพ้นจากราชการทหารโดยไม่มีความเสียหาย หากประสงค์จะเข้าทำงานให้กลับมารายงานตัวภายในกำหนดสามสิบวันนับจากวันพ้นราชการทหารโดยให้ผู้มีอำนาจสั่งจ้างและแต่งตั้งจ้างและแต่งตั้งให้ดำรงตำแหน่งเดิมซึ่งสงวนไว้ให้หรือตำแหน่งอื่นในระดับเดียวกันที่ว่างอยู่ทั้งนี้โดยให้ได้รับค่าจ้างเท่าเดิมหรือสูงกว่าเดิมเหมือนกับพนักงานซึ่งไม่ได้ลาไปรับราชการทหารไม่เกินปีละหนึ่งขั้นเมื่อพ้นกำหนดที่ให้มารายงานตัวแล้วให้ถือว่าพนักงานผู้นั้นไม่พึงประสงค์จะทำงานต่อไปผู้ที่ไปรับราชการทหารดังกล่าวในวรรคหนึ่งเมื่อได้รับการจ้างเข้าเป็นพนักงานแล้วก็ให้คำนวณเวลาทำงานต่อเนื่องกับอายุเวลาเดิมก่อนไปรับราชการทหารเว้นแต่พนักงานผู้นั้นได้ขอรับเงินชดเชยหรือเงินบำเหน็จไปเรียบร้อยแล้วไม่มีสิทธินับอายุเวลาเดิมต่อเนื่องได้ข้อ ๒๘ ถ้าตำแหน่งพนักงานว่างลงหรือผู้ดำรงตำแหน่งไม่สามารถปฏิบัติหน้าที่ได้เป็นครั้งคราวให้ผู้มีอำนาจสั่งจ้างและแต่งตั้งสั่งให้พนักงานที่เห็นสมควรรักษาการในตำแหน่งนั้นชั่วคราวได้ผู้รักษาการในตำแหน่งตามวรรคหนึ่งให้มีอำนาจหน้าที่ตามตำแหน่งที่รักษาการนั้น ในกรณีที่มีกฎหมาย ระเบียบหรือคำสั่งอื่นใดแต่งตั้งให้ผู้ดำรงตำแหน่งนั้นๆ เป็นกรรมการหรือให้มีอำนาจหน้าที่อย่างใดก็ให้ผู้รักษาการในตำแหน่งนั้นทำหน้าที่กรรมการหรือมีอำนาจหน้าที่อย่างนั้นในระหว่างที่รักษาการในตำแหน่งแล้วแต่กรณีเพื่อประโยชน์ของการพาณิชย์ของกรุงเทพมหานครผู้ว่าราชการกรุงเทพมหานครอาจสั่งให้ข้าราชการกรุงเทพมหานครไปปฏิบัติหน้าที่ในตำแหน่งที่ว่างในการพาณิชย์ของกรุงเทพมหานครอีกทางหนึ่งได้โดยให้มีสิทธิได้รับเงินรางวัลหรือเงินโบนัสประจำปีเช่นเดียวกับพนักงานอื่นๆข้อ ๒๙ การจ้างและแต่งตั้งตำแหน่งผู้อำนวยการให้มีคณะกรรมการสรรหา ประกอบด้วย ปลัดกรุงเทพมหานคร เป็นประธานกรรมการรองปลัดกรุงเทพมหานครซึ่งปลัดกรุงเทพมหานครมอบหมาย ผู้อำนวยการสำนักการคลังหัวหน้าสำนักงาน ก.ก. ผู้อำนวยการสำนักพัฒนาชุมชน ผู้อำนวยการกองกฎหมายและคดีผู้ทรงคุณวุฒิซึ่งผู้ว่าราชการกรุงเทพมหานครแต่งตั้งจำนวนสองคน เป็นกรรมการผู้อำนวยการกองระบบการคลัง เป็นกรรมการและเลขานุการทำหน้าที่สรรหาบุคคลที่มีความรู้ ความสามารถและประสบการณ์เหมาะสมที่จะดำรงตำแหน่งซึ่งต้องมีคุณสมบัติตามที่คณะกรรมการสรรหากำหนดและเมื่อสรรหาได้แล้วให้นำเสนอคณะกรรมการแล้วแต่กรณีการจ้างผู้อำนวยการให้มีระยะเวลาคราวละไม่เกินสี่ปีเมื่อครบกำหนดเวลาตามสัญญาจ้างแล้วและมีอายุไม่เกินหกสิบปีบริบูรณ์สามารถเข้ารับการคัดเลือกเป็นผู้อำนวยการได้อีกเพียงคราวเดียวการทำสัญญาจ้างตามวรรคสองให้ผู้ว่าราชการกรุงเทพมหานครหรือบุคคลที่ได้รับมอบอำนาจจากผู้ว่าราชการกรุงเทพมหานครเป็นผู้ลงนามในสัญญาจ้างทั้งนี้สัญญาจ้างอย่างน้อยต้องมีข้อกำหนดเกี่ยวกับการดำรงตำแหน่ง เงื่อนไขการทำงานการพ้นจากตำแหน่ง การเลิกสัญญาจ้าง การประเมินผลการทำงานและค่าจ้างหรือผลประโยชน์อื่นของผู้อำนวยการหมวด๔การเลื่อนขั้นค่าจ้าง ข้อ ๓๐การเลื่อนขั้นค่าจ้างของพนักงานให้เป็นไปตามหลักเกณฑ์และวิธีการในการเลื่อนขั้นค่าจ้างลูกจ้างกรุงเทพมหานครตามข้อบัญญัติกรุงเทพมหานครว่าด้วยลูกจ้างรวมทั้งระเบียบ คำสั่ง และหนังสือที่ออกเพื่อปฏิบัติให้เป็นไปตามข้อบัญญัติกรุงเทพมหานครดังกล่าวโดยอนุโลมข้อ ๓๑การเลื่อนขั้นค่าจ้างของพนักงานทุกตำแหน่งให้เป็นอำนาจของผู้อำนวยการโดยความเห็นชอบของคณะกรรมการหมวด๕วินัยและการรักษาวินัย ข้อ ๓๒วินัยและการรักษาวินัยของพนักงานและพนักงานชั่วคราวให้ถือปฏิบัติโดยอนุโลมตามข้อบัญญัติกรุงเทพมหานครว่าด้วยลูกจ้าง รวมทั้งระเบียบคำสั่งและหนังสือที่ออกเพื่อปฏิบัติให้เป็นไปตามข้อบัญญัติกรุงเทพมหานครดังกล่าวยกเว้นในกรณีดังต่อไปนี้(๑)ให้ผู้อำนวยการหรือประธานกรรมการมีอำนาจแต่งตั้งคณะกรรมการสอบสวนทางวินัยในกรณีที่พนักงานถูกกล่าวหาหรือมีมูลอันควรเชื่อได้ว่าได้กระทำผิดวินัยอย่างร้ายแรงและเมื่อคณะกรรมการสอบสวนแล้วให้เสนอรายงานการสอบสวนต่อผู้แต่งตั้งคณะกรรมการสอบสวนเพื่อพิจารณาเสนอคณะกรรมการพิจารณาลงโทษตามที่เห็นสมควร(๒)เมื่อผู้บังคับบัญชาได้สั่งลงโทษหรือดำเนินการทางวินัยแก่พนักงานผู้ใดไปแล้วให้รายงานการลงโทษหรือการดำเนินการทางวินัยนั้นต่อผู้บังคับบัญชาเหนือชั้นขึ้นไปตามลำดับจนถึงประธานกรรมการในกรณีที่ผู้บังคับบัญชาเหนือชั้นผู้สั่งลงโทษตามวรรคหนึ่งเห็นว่าการลงโทษหรือการดำเนินการทางวินัยนั้นไม่ถูกต้องหรือไม่เหมาะสมก็ให้ผู้บังคับบัญชาดังกล่าวมีอำนาจที่จะสั่งลงโทษ เพิ่มโทษ ลดโทษหรือยกโทษตามควรแก่กรณีได้ แต่ถ้าจะลงโทษหรือเพิ่มโทษแล้วโทษที่ลงหรือเพิ่มขึ้นรวมกับที่สั่งไว้แล้วเดิมต้องไม่เกินอำนาจของผู้ซึ่งสั่งใหม่นั้นในกรณีที่ผู้บังคับบัญชาเหนือชั้นผู้สั่งลงโทษตามวรรคหนึ่งเห็นว่ากรณีเป็นการกระทำผิดวินัยอย่างร้ายแรงให้ผู้อำนวยการหรือประธานกรรมการมีอำนาจดำเนินการแต่งตั้งคณะกรรมการสอบสวนตาม (๑)(๓)อำนาจการลงโทษให้เป็นไปตามที่คณะกรรมการกำหนดหมวด๖การอุทธรณ์และการร้องทุกข์ ข้อ ๓๓การอุทธรณ์และการร้องทุกข์ของพนักงานและพนักงานชั่วคราวให้ถือปฏิบัติโดยอนุโลมตามข้อบัญญัติกรุงเทพมหานครว่าด้วยลูกจ้างรวมทั้งระเบียบ คำสั่งและหนังสือที่ออกเพื่อปฏิบัติให้เป็นไปตามข้อบัญญัติกรุงเทพมหานครดังกล่าวยกเว้นในกรณีดังต่อไปนี้(๑)การอุทธรณ์ให้อุทธรณ์ต่อคณะกรรมการ(๒)การร้องทุกข์ให้ร้องทุกข์ต่อประธานกรรมการหมวด๗การลา ข้อ ๓๔การลาของพนักงานและพนักงานชั่วคราวให้ถือปฏิบัติโดยอนุโลมตามข้อบัญญัติกรุงเทพมหานครว่าด้วยลูกจ้างรวมทั้งระเบียบ คำสั่งและหนังสือที่ออกเพื่อปฏิบัติให้เป็นไปตามข้อบัญญัติกรุงเทพมหานครดังกล่าวยกเว้นอำนาจในการอนุญาตการลาให้เป็นไปตามที่คณะกรรมการกำหนดหมวด๘การออกจากงาน ข้อ ๓๕ การออกจากงานของพนักงานและพนักงานชั่วคราวให้ถือปฏิบัติโดยอนุโลมตามข้อบัญญัติกรุงเทพมหานครว่าด้วยลูกจ้าง รวมทั้งระเบียบคำสั่ง และหนังสือที่ออกเพื่อปฏิบัติให้เป็นไปตามข้อบัญญัติกรุงเทพมหานครดังกล่าวหมวด๙การจ่ายค่าจ้าง ข้อ ๓๖การจ่ายค่าจ้างของพนักงานและพนักงานชั่วคราวให้ถือปฏิบัติโดยอนุโลมตามข้อบัญญัติกรุงเทพมหานครว่าด้วยลูกจ้าง รวมทั้งระเบียบคำสั่ง และหนังสือที่ออกเพื่อปฏิบัติให้เป็นไปตามข้อบัญญัติกรุงเทพมหานครดังกล่าวหมวด๑๐เงินบำเหน็จ ข้อ ๓๗ พนักงานผู้ใดทำงานมาเป็นเวลาต่อเนื่องกันจะมีสิทธิได้รับเงินบำเหน็จตามระเบียบนี้ถ้าต้องออกจากงานเพราะ(๑)ตายและการตายนั้นมิได้เกิดจากความประพฤติชั่วอย่างร้ายแรงของตนเอง(๒) เกษียณอายุ(๓)ได้รับอนุญาตให้ลาออก(๔) ถูกเลิกจ้างเว้นแต่ถูกลงโทษปลดออกหรือไล่ออกกรณีตาม (๑) และ (๔)ต้องทำงานมาแล้วไม่น้อยกว่าหนึ่งปีบริบูรณ์กรณีตาม (๓)ต้องทำงานมาแล้วไม่น้อยกว่าห้าปีบริบูรณ์ข้อ ๓๘เงินบำเหน็จที่ให้แก่พนักงานซึ่งออกจากงานตามข้อ ๓๗มีจำนวนเท่ากับค่าจ้างเดือนสุดท้ายคูณด้วยจำนวนปีเวลาทำงานสำหรับคำนวณเงินบำเหน็จเศษของปีถ้าครบหกเดือนให้นับเป็นหนึ่งปีถ้าไม่ถึงหกเดือนให้ปัดทิ้งข้อ ๓๙ พนักงานที่ต้องออกจากงานเพราะเหตุตายหรือเพราะเหตุยุบเลิกตำแหน่ง ถ้ามีเวลาการทำงานในการคำนวณบำเหน็จไม่ถึงปีให้ถือเวลาหนึ่งปีเป็นเวลาในการคำนวณเงินบำเหน็จถ้ามีเวลาการทำงานไม่น้อยกว่าสองปีให้ได้รับเงินบำเหน็จเท่ากับค่าจ้างเดือนสุดท้ายสามเดือนแต่ถ้ามีเวลาการทำงานต่อเนื่องกันเกินสามปีให้ถือเกณฑ์การจ่ายเงินบำเหน็จตามข้อ ๓๘ข้อ ๔๐การหยุดงานในกรณีต่อไปนี้ไม่ให้ถือว่าการทำงานขาดตอน คือ(๑)การลาป่วยไม่เกินหกสิบวันในรอบหนึ่งปี(๒)การลาคลอดบุตรครรภ์ละไม่เกินเก้าสิบวัน(๓)การลากิจส่วนตัวไม่เกินสี่สิบห้าวันในรอบหนึ่งปี(๔)การลาพักผ่อนประจำปี(๕)การลาอุปสมบทหรือการลาเพื่อไปประกอบพิธีฮัจย์ ไม่เกินหนึ่งร้อยยี่สิบวัน(๖)การลาเข้ารับการระดมพล การฝึกวิชาทหารการทดลองความพรั่งพร้อมหรือการตรวจเลือกเพื่อเข้ารับราชการทหารข้อ ๔๑ในกรณีที่พนักงานมีสิทธิได้รับบำเหน็จอยู่แล้วถึงแก่ความตายให้จ่ายเงินบำเหน็จของพนักงานนั้นให้แก่ทายาทซึ่งมีสิทธิได้รับมรดกตามประมวลกฎหมายแพ่งและพาณิชย์ข้อ ๔๒ การขอรับเงินบำเหน็จตามระเบียบนี้ให้ผู้มีสิทธิรับเงินบำเหน็จยื่นเรื่องราวต่อการพาณิชย์ของกรุงเทพมหานครภายในกำหนดหนึ่งปีนับตั้งแต่วันที่มีสิทธิได้รับ หากยื่นพ้นกำหนดนี้ไม่มีสิทธิได้รับเงินบำเหน็จข้อ ๔๓ให้ผู้อำนวยการเป็นผู้มีอำนาจพิจารณาอนุมัติจ่ายเงินบำเหน็จหมวด๑๑เบ็ดเตล็ด ข้อ ๔๔ ในกรณีที่มีเหตุพิเศษสมควรปฏิบัติเป็นอย่างอื่นหรือมิได้กำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีๆไปข้อ ๔๕การนำข้อบัญญัติกรุงเทพมหานครว่าด้วยลูกจ้างมาใช้บังคับโดยอนุโลมกรณีใดที่ข้อบัญญัติดังกล่าวกำหนดให้เป็นอำนาจของผู้ว่าราชการกรุงเทพมหานครให้เป็นอำนาจของคณะกรรมการส่วนกรณีอื่นให้เป็นอำนาจของประธานกรรมการ ทั้งนี้เว้นแต่ระเบียบนี้จะกำหนดไว้เป็นอย่างอื่นหมวด๑๒บทเฉพาะกาล ข้อ ๔๖การใดที่อยู่ในระหว่างการดำเนินการและยังไม่แล้วเสร็จในวันที่ระเบียบนี้ใช้บังคับให้ดำเนินการต่อไปตามระเบียบข้อบังคับเดิมที่ใช้อยู่จนกว่าจะสามารถดำเนินการตามระเบียบนี้ได้ข้อ ๔๗ในระหว่างที่ยังมิได้มีการกำหนดบัญชีอัตราค่าจ้าง รวมทั้งหลักเกณฑ์ ระเบียบประกาศ คำสั่งตามระเบียบนี้ ให้นำบัญชีอัตราค่าจ้างรวมทั้ง หลักเกณฑ์ ระเบียบประกาศ คำสั่ง ที่ใช้บังคับอยู่ในวันที่ระเบียบนี้ใช้บังคับมาใช้บังคับโดยอนุโลมเท่าที่ไม่ขัดหรือแย้งกับระเบียบนี้ประกาศณ วันที่ ๒๓ มีนาคม พ.ศ. ๒๕๔๗สมัคร สุนทรเวชผู้ว่าราชการกรุงเทพมหานครตารางกำหนดตำแหน่งในการพาณิชย์ของกรุงเทพมหานคร [ดูข้อมูลจากภาพกฎหมาย]พรพิมล/พิมพ์๒๒กันยายน ๒๕๔๗ศุภสรณ์/ธัญกมล/ตรวจ๒๐ตุลาคม ๒๕๔๗A+B[๑] รก.๒๕๔๗/พ๗๕ง/๕๗/๙กรกฎาคม ๒๕๔๗